Jihar Zamfara Jiha ce da take a arewa maso yammacin kasar Najeriya. Tana da yawan fili kimanin kilomita rabba’i 39,762 da yawan jama’a kimanin mutane 3,838,160 (milyan uku da dubu dari takwas da talatin da takwas da dari daya da sittin) (jimillar shekara ta 2011). Babban birnin tarayyar jahar ita ce Gusau. Bello Matawalle shi ne gwamnan jihar tun hukuncin da kotu ta yanke a kan APC, shi ne ya ba shi damar zama gwamnan ta a shekara ta 2019 har zuwa yau. Mataimakin gwamnan shi ne Mahadi Ali Gusau.Dattijan jihar su ne: Janar Ali Gusau Ritaya,Ahmad Rufai Sani, Mamuda Aliyu Shinkafi, AbdulAziz Yari,Hassan Nasiha,Sahabi Liman Kaura, Mansur Dan'Ali,Kabir Garba Marafa, Dauda Lawal Dare, Hajiya Sadiya Umar Faruk da Tijjani Kaura. . Asalin Zamfarawa Zamfara ta kasance daya daga cikin masarautun asali na Hausawa. Ta kasance ana lissafata daya daga cikin Banza Bakwai wadanda ba Hausawan asali ne ba. Dalilin hakan shi ne, ana ganin Bare-Bari ne asalin Zamfara. Sarkin musulmi Muhammadu yana ganin Zamfarawa sun samu asali ne daga uba Bakatsine da uwa Bagobira.